EkBass/fiwiki-20250220-pages-articles huggingface dataset:
Husqvarna

Husqvarna on ruotsalainen monialayritys, joka valmistaa metsä- ja puutarhakoneita. Lisäksi Electrolux käyttää Husqvarnaa tuotemerkkinään kodinkoneissa, ja Husqvarna-moottoripyöriä valmistetaan KTM:n kanssa samassa tehtaassa. Ensimmäinen Husqvarnan tehdas perustettiin vuonna 1689. Se toimi silloin asepajana. Asetehtaan osa siirrettiin 1689 Jönköpingistä naapuriin Huskvarnaan, ja siitä tuli osakeyhtiö. ==Historia== Tammikuussa 2023 suuryhtiö Bosch halusi ostaa 12 prosenttia Husqvarnan osakekannasta.https://www.husqvarnagroup.com/en/press/husqvarna-group-has- been-informed-bosch-has-agreed-acquire-shares-husqvarna-ab-2088257 == Moottoripyörät == Moottoripyöriä Husqvarna on valmistanut vuodesta 1903. Moottoripyörävalmistus siirtyi Ruotsista italialaisen Cagivan omistukseen 1980-luvun puolivälissä. Vuonna 2007 moottoripyöräosaston osti BMWhttps://web.archive.org/web/20070929043623/https://www.bmw.fi/uutinen.php?id=978. Husqvarna valmistaa enduro- ja motocross- ja supermotopyöriä katu- ja kilpakäyttöön. Vuodesta 2013 Husqvarnan moottoripyörävalmistus on kuulunut KTM Industries'n alaisuuteen. == Metsä, puisto ja puutarha == * Sahat * Leikkurit * Trimmerit * Ruohoraivurit * Riderit * Puutarhatraktorit * Ilmaajat * Jyrsimet * Puhaltimet * Moottorijääkairat * Lumilingot * Pensasleikkurit == Rakentaminen == * Sahat * Aggregaatit * Leikkurit * Timanttiporaus * Pintakäsittelylaitteet == Lähteet == == Aiheesta muualla == * http://www.husqvarna.fi/ * http://www.mp-racing.fi/ (Husqvarna-moottoripyörien maahantuoja) * http://www.husqvarnaviking.com/ (Ompelukoneet) * Luokka:Seulonnan keskeiset artikkelit
Rkt

Rkt voi tarkoittaa anakin seuraavia asioita: *Rkt, VR:n käyttämä ravintolavaunutyyppi *RKT, ratkaisukeskeinen lyhytterapia *RKT, ristikytkentätelineST-kortisto 51.25, LVIS-merkinnät == Lähteet ==
Chris Wolstenholme

Christopher "Chris" Tony Wolstenholme (s. 2. joulukuuta 1978 Rotherham, Yorkshire, Englanti) on brittiläisen Muse-yhtyeen basisti ja taustalaulaja. == Varhaisvuodet == Chris Wolstenholme asui lapsuutensa Rotherhamissa, ennen kuin muutti Teignmouthiin, Devoniin vuonna 1989. Siellä asuessaan hän soitti rumpuja erinäisissä kokoonpanoissa. Siellä hän tapasi myös ensimmäistä kertaa tulevat bändikaverinsa Matthew Bellamyn ja Dominic Howardin. Kahden vuoden epäonnistuneiden basistietsintöjen jälkeen Matthewn ja Dominicin yhtyeellä ei ollut basistia, joten Wolstenholme luopui rummuista ja alkoi soittaa bassoa ensimmäisen kerran elämässään. Yhtye tunnettiin aluksi mm. nimellä The Rocket Baby Dolls. Sittemmin yhtye vaihtoi nimeään useaan otteeseen, kunnes päätyi nimeen Muse. == Diskografia == * Showbiz (1999) * Origin of Symmetry (2001) * Absolution (2004) * Black Holes and Revelations (2006) * The Resistance (2009) * The 2nd Law (2012) == Muuta tietoa == * Chris Wolstenholme on suuri jalkapallofani. Hänen suosikkijoukkueensa on Rotherham United FC. * Hänellä on vaimonsa Kellyn kanssa kuusi lasta (s. 1999, 2001, 2003, 2008, 2010 ja 2012). * Vaikka Wolstenholme tunnetaankin basistina, on hän soittanut myös kitaraa ja koskettimia joissain Muse-kappaleissa, mutta pääasiassa vain live- esiintymisissä. * Wolstenholme ei soita lähes koskaan plektralla, vaan suosii sormityyliä (pizzicato). == Aiheesta muualla == * Luokka:Englantilaiset basistit Luokka:Musen jäsenet Luokka:Vuonna 1978 syntyneet Luokka:Elävät henkilöt
Rt (täsmennyssivu)

Rt tai RT tarkoittaa seuraavia: * RT, venäläinen media * rannikkotykistö, rt tai RT, vesitse tapahtuvien hyökkäysten torjuntaan tarkoitettu, rannikolle sijoitettu tykistö * rekisteritonni, rt tai rek.tn, aluksen tilavuusyksikkö * Rt, VR-Yhtymän käyttämän vaunusarjan kalustosarjatunnus. * Rakennusteollisuus RT ry, työnantajajärjestö * R/T, Dodgen käyttämä lyhenne automalleissa
David Greenwalt

David Greenwalt (s. 16. lokakuuta 1949 Los Angeles, Kalifornia) on yhdysvaltalainen käsikirjoittaja, joka on toiminut myös ohjaajana ja tuottajana monissa tv-sarjoissa. Greenwalt on kenties tunnetuin työstään televisiosarjoissa Buffy, vampyyrintappaja ja Angel. Hän käsikirjoitti, ohjasi ja tuotti molemmissa sarjoissa. Sen lisäksi Greenwalt loi Angelin yhdessä Joss Whedonin kanssa. Näiden kahden tunnetuimman sarjansa lisäksi Greenwalt on työskennellyt muun muassa sarjoissa Salaiset kansiot, Jake 2.0 ja Surface. ==Aiheesta muualla== * Luokka:Yhdysvaltalaiset televisiokäsikirjoittajat Luokka:Vuonna 1949 syntyneet Luokka:Elävät henkilöt
Ruokateollisuusperunat

Ruokateollisuusperunat ovat perunoita, joita käytetään sellaisenaan elintarviketeollisuuden puolivalmisteena. Ruokateollisuusperunoista tehdään muun muassa ranskanperunoita ja perunalastuja. Ruokateollisuusperunoihin voidaan lukea väljästi myös suurtalousperunat, joita käytetään laitoskeittiöissä. Myös suurteollisuusperunoille asetetaan ruokateollisuusperunoihin liittyviä vaatimuksia: tasaista laatua, mukuloiden tasakokoisuutta, sileyttä ja eheyttä, jotta kuorimoperunoiden kuorintatappion kautta aiheutuva hävikki olisi mahdollisimman vähäinen. Lisäksi perunat eivät saa tummua raakoina tai kypsennettyinä. ==Perunahiutaleperunat== Perunahiutaleperunat ovat vähän tärkkelystä sisältäviä, ja niiden kuiva- ainepitoisuus on suuri. Perunalastuperunoiden mukuloiden tulee olla keskikokoisia ja pyöreähköjä. ==Ranskanperunat== Ranskanperunoiksi käytetään suuria ja soikeita mukuloita tuottavia perunalajikkeita. Perunoiden tärkkelyspitoisuuden tulee olla vähäinen, jotta ranskanperunoiden paistoväri muodostuu vaaleaksi. Ranskanperunan tulee myös säilyä kiinteänä paistossa ja sen jälkeen. ==Ruokateollisuusperunalajikkeet== Suomen viljellyimmät ruokateollisuusperunalajikkeet 2000 olivat Fambo, Saturna, Asterix ja Van Gogh.Elintarvikeviraston julkaisuja 9/2001: Kirjallisuusselvitys perunan laadusta (pdf) ==Lähteet== *
Miss Beazley

Miss Beazley (28. lokakuuta 2004 – 17. toukokuuta 2014) oli Yhdysvaltain presidentin George W. Bushin skotlanninterrieri. Valkoisen talon internetsivujen mukaan Bushin perhe antoi Miss Beazleylle lempinimen Beazley Weazley. Miss Beazley kuoli yhdeksänvuotiaana lymfoomaan. Busheilla oli myös toinen skotlanninterrieri, Barney, joka kuoli vuonna 2013 samaan sairauteen. == Lähteet == == Aiheesta muualla == * Miss Beazleyn viralliset kotisivut Luokka:Kuuluisat koirat sv:Barney och Miss Beazley
Agrico Holland

Agrico Holland on alankomaalainen siemenperunan jalostaja ja -tuottaja. Sen jäseninä ovat 1 200 alankomaalaista erikoistunutta perunanviljelijää, ja sen piirissä tuotetaan vuosittain miljardi kiloa perunoita. Tutkimusta suorittaa yritysryhmässä Agrico Research Bantissa. Yritysryhmällä on koeviljelmiä Alankomaissa ja ulkomailla. Pakkaamona yritysryhmässä toimii Leo de Kock BV Purmerendissa. Yrityksellä on omia myyntiyhtiöitä Italiassa, Kanadassa, Ranskassa, Unkarissa, Tšekissä, Yhdistyneessä kuningaskunnassa. Lisäksi se harjoittaa edustajien välityksellä vienti myös moniin muihin maihin, mm. Ukrainaan. Suomessa Agrico Hollandin siemenperunoita edustaa Ravintoraisio (Kardal- ja Saturna-lajikkeet) ja Maatalouskesko (Fontane-lajike). == Lähteet == Luokka:Perunantuotanto Luokka:Kasvinjalostus
Hurrikaani Anita

Hurrikaani Anita oli vuoden 1977 muuten vaisun hurrikaanikauden voimakkain hurrikaani. Se kehittyi myöhään ollakseen kauden ensimmäinen hurrikaani, ja saavutti Saffir-Simpsonin asteikolla ylimmän tason viisi. Se surmasi kymmenen ihmistä ja aiheutti viidenkymmenen miljoonan senaikaisen Yhdysvaltain dollarin aineelliset tuhot. Anita sai alkunsa matalapaineesta, joka kehittyi Afrikan rannikolla 16. elokuuta ja liikkui Atlantin poikki länteen. Karibianmerellä sen liike kääntyi luoteeseen. Se voimistui trooppiseksi myrskyksi elokuun 30. päivän aamuna, ja jo saman vuorokauden kuluessa se saavutti hurrikaanin voiman. Se liikkui Meksikonlahden poikki ja oli rantautuessaan Meksikoon luokassa 4. Anita kulki Jukatanin niemimaan poikki ja jatkoi elämäänsä Tyynenmeren puolella ennen kuin se laantui Kalifornianlahdelle.Hurricane Anita - August 30-September 4, 1977 NOAA NCEP Anitan liikerata ennustettiin hyvin, ja Meksikossa evakuoitiin 35 000 ihmistä sen tieltä. Yhdysvalloissa Teksasin ja Louisianan osavaltioissa evakuoitiin 65 000 henkeä, joiden joukossa seitsemän tuhatta jotka haettiin pois Meksikonlahden öljylautoilta. Meksikolaisten sanomalehtien mukaan kymmenen ihmistä sai surmansa tulvissa ja mutavyöryissä.Atlantic Hurrican Season 1977 MWR == Lähteet == Luokka:Vuoden 1977 onnettomuudet Anita
Rebecca Rand Kirshner

Rebecca Rand Kirshner on yhdysvaltalainen tv-käsikirjoittaja ja tuottaja, joka tunnetaan parhaiten työstään Joss Whedonin luomassa tv-sarjassa Buffy, vampyyrintappaja. Hän on professori Robert Kirshnerin tytär ja urheilija William Randin lapsenlapsenlapsi. ==Ura== ===Buffy=== Ensimmäinen Kirshnerin käsikirjoittama Buffy-jakso oli sarjan viidennen tuotantokauden neljäs jakso Sekopää. Hän oli mukana sarjassa aina sen viimeiselle tuotantokaudella asti ja kirjoitti Buffyn kolmanneksi viimeisen jakson Hellyyden ehdoilla. Yhteensä Kirshner kirjoitti kahdeksan jaksoa sarjaan. ====Kirshnerin kirjoittamat jaksot==== *Sekopää *Pelon tunnit *Rakkauden polte *Jäähyväiset *Paholaisen hääkellot *Avun tarpeessa *Kovassa koulussa *Hellyyden ehdoilla ===Muut työt=== Kirsner on myös työskennellyt televisiosarjoissa Freaks and Geeks, Gilmoren tytöt ja Las Vegas. ==Katso myös== *Buffy, vampyyrintappaja ==Aiheesta muualla== * Luokka:Yhdysvaltalaiset televisiokäsikirjoittajat Luokka:Syntymävuosi puuttuu Luokka:Elävät henkilöt
Tempelgassen synagoga

Tempelgassen synagoga () oli juutalainen synagoga Itävallan pääkaupungin Wienin 2. kaupunginosassa eli Leopoldstadtissa. Se oli rakennettu vuosina 1854–1858 itävaltalaisen arkkitehdin Ludwig Försterin piirustusten perusteella. Synagogassa oli istumapaikat yli 2 000 ihmiselle, ja se oli Wienin suurin synagoga. Kristalliyönä, 10. marraskuuta 1938 synagoga tuhottiin täysin. Nykyisin paikalla on heprean- ja saksankielinen muistolaatta. == Aiheesta muualla == * Tempelgassen synagogan rekonstruktio Luokka:Itävallan synagogat Luokka:Wienin rakennukset ja rakennelmat
Hurrikaani Juan

Hurrikaani Juan oli vuoden 2003 Atlantin hurrikaanikauden kuudes hurrikaani. Se pyyhkäisi Kanadan Atlantin rannikon yli syyskuun lopussa 2003. Suurimmat tuhot se aiheutti Prinssi Edwardin saarella ja Nova Scotian keskiosissa. Kahdeksan henkeä sai surmansa sen kourissa: kaksi jäi kaatuvien puiden alle, kaksi hukkui merellä kalastusaluksessa, kolme menehtyi tulipalossa ja kahdeksas joutui onnettomuuteen pelastustöiden aikana. Juan muodostui Bermudalla ja liikkui lähes suoraan pohjoiseen. Voimakkaimmillaan se oli viisiportaisella Saffirin–Simpsonin hurrikaaniasteikolla 2. luokan hurrikaani.Tropical Cyclone Report National Hurricane Center == Lähteet == Juan
Lasso

Lasso (< ) on köysi, jonka päähän on tehty kiristettävä silmukka. Lassoa käytetään yleisesti lehmien tai härkien kiinniottoon. Lasso heitetään härän sarviin jolloin silmukka tarttuu ja kiristyy kun sitä vedetään. Lasso on yleisesti käytössä karjapaimenilla ja rodeoissa. ==Katso myös== *Suopunki Luokka:Kiinnitystarvikkeet
Eino Raita

Eino Alfred Raita (2. toukokuuta 1903 Maaria - 27\. helmikuuta 1970 Helsinki) oli suomalainen teatteriohjaaja, johtaja ja näyttelijä. Raita muistetaan Turun kaupunginteatterin näyttelijänä ja Turun Kesäteatterin Putkinotko-esityksen Aapeli Muttisena. Hän toimi paljon teattereissa ja teki erilaisia teatteritöitä. Hän näytteli myös pitkään Porin Teatterissa. Hän johti ja ohjasi monia teattereita, etenkin Turun Työväen Teatteria. Raidan ainoa elokuvarooli oli Mikko Niskasen elokuvassa Pojat, jossa hän esittää Kainuun rautatieläistä. Myös hänen vaimonsa Valli Raita (o.s. Vuorinen) oli näyttelijä, kuten myös pariskunnan tytär Marjatta RaitaNäyttelijä Marjatta Raita on kuollut, joka tuli tunnetuksi Uuno Turhapuro -elokuvista. Eino Raita palkittiin Pro Finlandialla vuonna 1957.Pro Finlandia -palkitut näyttelijät Hän kuoli Helsingissä 66-vuotiaana vuonna 1970. == Lähteet == Luokka:Suomalaiset teatterinäyttelijät Luokka:Suomalaiset teatteriohjaajat Luokka:Suomalaiset teatterinjohtajat Luokka:Pro Finlandia -palkitut Luokka:Vuonna 1903 syntyneet Luokka:Vuonna 1970 kuolleet
Hugo Laukkanen

Hugo Laukkanen (14. huhtikuuta 1912 Räisälä – 28. heinäkuuta 1974 Helsinki) oli suomalainen vääpeli jolle myönnettiin Mannerheim-risti 9. elokuuta 1942 numero 77. Hän oli työnjohtajana Helsingissä Valtion rautateillä. Hänet on haudattu Maunulan uurnalehtoon (kortteli 2, linja 5, hauta 138). ==Jalkaväkirykmentti 58:n komentajan everstiluutnantti Eino Juvan esitys== 5\. heinäkuuta 1941 Mustallalammella vääpeli Laukkanen henkilökohtaista esimerkkiä ja urhoollisuutta näyttäen karkotti ja suurimmaksi osaksi tuhosi joukkueellaan kk:lla ja tyk.tulenjohtajalla vahvistetun asemiimme tunkeutuneen noin 50-60 miestä käsittävän vihollisosaston. 10\. heinäkuuta 1941 hyökkäyksessä Luukkolan aukealla hän henkilökohtaisesti ensimmäisenä joukkueensa edessä ylitti vahvasti miinoitetun murroksen sekä tunkeutui vihollisen lujasti varustamiin asemiin aloittaen vyörytyksen. Tässä tehtävässä hän henkilökohtaisesti kasapanoksen ja käsikranaatein tuhosi kaksi hirsillä ja kivillä vahvistettua asemaa. 16\. heinäkuuta 1941 hyökkäyksessä hän suoritti joukkueellaan ankarasta vihollistulesta huolimatta saartoliikkeen vihollisen sivustaan ja pääsi tulipesäkkeitä täynnä olevan kivinavetan luo,josta hän henkilökohtaisesti kasapanoksilla tuhosi ensimmäiset pesäkkeet aukaisten täten tien joukkueelleen. Tästä oli seurauksena navetan ja koko kukkulan valtaaminen. 24\. heinäkuuta 1941 hän otti upseereiden kaaduttua, johtoonsa kaksi joukkuetta. Hyökkäyksen aikana hän näillä joukkueilla tunkeutui ankarassa tulessa vihollisen vahvoihin hirsivarustuksiin tuhoten sisäänmurtokohdassa pahimman pk.pesäkkeen. Tällä teollaan hän aiheutti sen, että sisäänmurto onnistui. ==Viralliset nimitysperustelut== Ylipäällikkö on päivämäärällä 9. elokuuta 1942 nimittänyt Vapaudenristin 2. luokan Mannerheim- ristin ritariksi vääpeli Hugo Laukkasen. Vääpeli Laukkanen on kaikessa toiminnassaan näyttänyt henkilökohtaista esimerkkiä ja osoittanut esimerkillistä urhoollisuutta. Hyökätessä on hänellä ollut tapana edetä joukkueensa edessä,jolloin hän omalla toiminnallaan on kannustanut miehensä tuloksellisiin tekoihin vihollisen lujia asemia murskattaessa. Hänen vastuualttiuttaan osoittaa muun muassa se, että hän kerran, upseerien kaaduttua, otti johtoonsa taisteluosaston ja vei ne menestykselliseen sisäänmurtoon. == Lähteet == * Hurmerinta–Viitanen: Suomen Puolesta: Mannerheim-ristin ritarit 1941–1945. Jyväskylä: Ajatus kirjat 2004. ISBN 951-20-6224-0. ===Viitteet=== ==Aiheesta muualla== * Mannerheim-ristin ritari Hugo Laukkanen. Raisala.fi * Maria Enlund, Eversti Hannuksela sotilasjohtajana jatkosodassa. s. 23 Pro Gradu (pdf) Luokka:Mannerheim-ristin ritarit Luokka:Vuonna 1912 syntyneet Luokka:Vuonna 1974 kuolleet
Pyhän Johanneksen kirkko (Tukholma)

Pyhän Johanneksen kirkko () on tiilinen kirkkorakennus Tukholman Norrmalmin kaupunginosassa. Paikalla on alun perin sijainnut kirkon sijasta pelkkä hautausmaa, mahdollisesti jo 1200-luvun lopusta alkaen. Hautausmaalle rakennettiin kappeli, joka valmistui vuonna 1651. Uutta kirkko alettiin suunnitella ja rakentaa 1700-luvulla, mutta työt keskeytettiin. 1800-luvun lopussa alettiin taas suunnitella uutta kirkkoa ja järjestettiin kilpailu aiheesta.St Johannes församling: S:t Johannes kyrka - Historik Viitattu 22.10.2014. Arkkitehti Carl Möllerin suunnittelema uusgoottilainen kirkko rakennettiin 1883–1890.Fredric Bedoire: Stockholms byggnader: Arkitektur och stadsbild, s. 138. Norstedts, Tukholma 2012. Arkkipiispa Anton Niklas Sundberg vihki kirkon käyttöön 25. toukokuuta 1890 kuningas Oskar II:n läsnä ollessa. Kattomaalaukset ovat Agi Lindegrenin käsialaa.St Johannes församling: S:t Johannes kyrka - interiör och exteriör Viitattu 23.10.2014. Kirkon yhteydessä oleva puinen kellotapuli on jo vuodelta 1692. ==Lähteet== == Aiheesta muualla == Luokka:Norrmalm Luokka:Tukholman kirkot Luokka:Kirkot Tukholman hiippakunnassa Luokka:1890-luvulla rakennetut kirkot
Kaunissaari (Sipoo)

Kaunissaari () on noin 2 kilometriä pitkä ja 800 metriä leveä saari Suomenlahdella Sipoossa, noin 22 kilometriä itään Helsingistä. Nykyään saari on Helsingin kaupungin omistama suosittu ulkoilu- ja loma-alue. Saaressa on kallioisia ja kivikkoisia rantoja sekä hietikkoa. Alueella on monipuolinen eläin- ja kasvikunta ja hyvät kalastusvedet. Kaunissaaren ulkoilupuisto on perustettu vuonna 1959. Alueen pinta-ala on 100 ha, ja vesialue noin 790 ha. == Palvelut == Kaunissaaressa on vierasvenesatama, joka sijaitsee eräässä suojaisassa valkamassa saaren itäpuolella. Sataman syvyys on 1,9 metriä ja siinä on 60 venepaikkaa. Kiinnittyminen laituriin on maksullista. Telttailu saaressa on sallittu yli 100 metrin päässä kiinteistöistä, mutta ei ollenkaan Saunaniemessä. Kaunissaaressa on 5 keittokatosta, joiden yhteydessä on vesipiste ja käymälä. Avotulen teko on muualla kielletty. Saaressa onkiminen on aina sallittua. Muuhun kalastukseen tarvitaan kalastuslupa. Kaunissaaressa on kaksi hoidettua rantaa. Kaunissaaren uimarannan ja lauttasataman lähellä on kioski, jossa myydään monenlaista pientä. Kesäisin saaressa käy Kauppalaiva Christina. Kaunissaaressa sijaitsee myös yksinhuoltajaperheiden lomatalo, jossa he voivat yöpyä ja olla vapaasti. Saaressa on myös useiden helsinkiläisten venekerhojen mökkejä. Saaren eteläisellä puolella sijaitsee kesäisin pieni saaren "vakituisten asukkaiden" asuttama telttayhdyskunta. == Julkinen liikenne saareen == Toukokuun puolivälistä syyskuun puoliväliin Kaunissaareen on laivayhteys Vuosaaresta. Matka kestää noin 60 minuuttia. Vuonna 2021 liikennettä operoi Pörtö Line. == Historia == Linnoitusupseeri Magnus Otto Nordenberg perusti vuonna 1728 Fageröhön, nykyiseen Kaunissaareen, tuulivoimalla käyneen sahan, joka oli toiminnassa vuoteen 1742 saakka. Yhdessä veljensä Carl Fredrik Norden­bergin (myöhemmin Nordenskiöld) kanssa hän ryhtyi suunnittelemaan saareen suurta teollisuus­keskusta ja samalla markkinapaikkaa, jonne olisi rakennettu muun muassa myllyjä, laiva­telakka, kirjansitomo, köydenpunomo ja masuuni sekä suuri satama. Saaresta olisi tullut myös hylkeen­pyynnin keskus, ja hylkeistä saatavaa rasvaa olisi käytetty saippuan valmistukseen. Saarelle suunniteltiin ruutukaava, jonka mukaisesti rakennukset aiottiin sijoittaa. Aikomuksena oli myös hankkia kruunulta erivapauksia ja jopa muodostaa saaresta "ulkopoliittisesti neutraali tasavalta", joka olisi Ruotsin ja Venäjän välisten sotien ulkopuolella. Selvinä esikuvina hankkeelle olivat Zaanin teollisuuskeskus Hollannissa ja Alingsåsin teollisuuskeskus Ruotsissa lähellä Göteborgia. Saarta pidettiin sijaintinsakin vuoksi edullisena, koska sieltä olisi voitu toimittaa tavaraa myös Haminan ja Loviisan linnoitustöihin. Suunnitelmaa pidettiin kuitenkin täysin epärealistisena. Helsingin porvarit asettuivat sitä suorastaan vastustamaan, varsinkin kun saaren sahalaitoksesta olisi tullut Helsingin sahojen vaarallinen kilpailija ja pidettiin epäoikeudenmukaisena sitä, että se olisi saanut virallisia erioikeuksia. Suunnitelmat jäivätkin toteutumatta. == Lähteet == ==Aiheesta muualla== *http://kaunissaarenystavat.yhdistysavain.fi Luokka:Sipoon saaret
Akropolis-ralli 2007

Akropolis-ralli 2007 oli MM-kauden 2007 kahdeksas ralli ja se ajettiin 31. toukokuuta – 3. kesäkuuta Kreikassa, Ateenan ympäristössä. Ralli oli soraralli ja siinä ajettiin 21 erikoiskoetta. Rallin kokonaispituus oli 1 572,33 kilometriä. Erikoiskokeiden yhteispituus oli 334,44 kilometriä ja siirtymäosuuksien pituus 1 237,89 kilometriä. Rallin alkuperäisessä ohjelmassa oli 23 erikoiskoetta, mutta kaksi erikoiskoetta jouduttiin perumaan, koska Holargosin kaupungissa protestoitiin rallin ympäristövaikutuksista. == Lopputulokset == Sijoitus Kuljettaja Kartanlukija Aika Ero 1\. Marcus Grönholm Timo Rautiainen 3.49.22,6 0,0 2\. Sébastien Loeb Daniel Elena 3.50.01,2 +38,6 3\. Petter Solberg Phil Mills 3.50.56,7 +1.34,1 4\. Mikko Hirvonen Jarmo Lehtinen 3.52.03,9 +2.41,3 5\. Henning Solberg Cato Menkerud 3.54.15,3 +4.52,7 6\. Chris Atkinson Stéphane Prévot 3.55.54,3 +6.31,7 7\. Jan Kopecký Filip Schovanek 3.57.38,4 +8.15,8 8\. Manfred Stohl Ilka Minor 3.58.18,8 +8.56,2 == Erikoiskokeet == EK Voittaja Aika Toinen Ero Kolmas Ero Pituus (km) 1\. Mikko Hirvonen 2.50,8 Marcus Grönholm +0,2 Sébastien Loeb +0,3 3,20 2\. Marcus Grönholm 10.17,6 Mikko Hirvonen +2,0 Petter Solberg +4,6 11,57 3\. Chris Atkinson 16.39,0 Petter Solberg +7,9 Sébastien Loeb +10,9 23,76 4\. Chris Atkinson 9.39,4 Mikko Hirvonen +2,4 Petter Solberg +3,4 15,20 5\. Petter Solberg 3.33,7 Chris Atkinson +0,8 Jari-Matti Latvala +1,2 5,16 6\. Marcus Grönholm 10.10,1 Sébastien Loeb +4,4 Mikko Hirvonen +6,3 11,57 7\. Daniel Sordo 16.13,2 Marcus Grönholm +0,1 Sébastien Loeb +0,8 23,76 8\. Sébastien Loeb 9.25,6 Mikko Hirvonen +0,3 Daniel Sordo +0,8 15,20 9\. peruttiin 10\. Marcus Grönholm 32.47,9 Sébastien Loeb +10,7 Petter Solberg +11,8 48,88 11\. Sébastien Loeb 7.21,1 Marcus Grönholm +0,8 Petter Solberg +1,4 9,18 12\. Petter Solberg 7.24,5 Marcus Grönholm +4,7 Sébastien Loeb +5,0 10,80 13\. Petter Solberg 3.23,4 Marcus Grönholm +0,2 Sébastien Loeb +0,8 5,16 14\. Marcus Grönholm 32.33,0 Petter Solberg +19,9 Sébastien Loeb +28,8 48,88 15\. Sébastien Loeb 7.14,7 Marcus Grönholm +2,9 Mikko Hirvonen +4,8 9,18 16\. Sébastien Loeb 7.17,2 Marcus Grönholm +2,4 Jari-Matti Latvala +4,0 10,80 17\. Sébastien Loeb 2.52,8 Marcus Grönholm +0,7 Mikko Hirvonen +0,9 3,20 18\. Sébastien Loeb 12.05,1 Marcus Grönholm +6,1 Mikko Hirvonen +12,0 20,00 19\. Marcus Grönholm 10.58,6 Sébastien Loeb +2,1 Mikko Hirvonen +7,9 17,87 20\. peruttiin 21\. Mikko Hirvonen 12.00,0 Jari-Matti Latvala +0,4 Marcus Grönholm +1,0 20,00 22\. Jari-Matti Latvala 10.47,8 Mikko Hirvonen +0,8 Sébastien Loeb +1,7 17,87 23\. Daniel Sordo 2.55,4 Petter Solberg +0,5 Marcus Grönholm +1,3 3,20 ===Erikoiskoevoitot=== *6 kpl: Sébastien Loeb *5 kpl: Marcus Grönholm *3 kpl: Petter Solberg *2 kpl: Mikko Hirvonen, Chris Atkinson, Daniel Sordo *1 kpl: Jari-Matti Latvala == Lähteet == * Rallin viralliset sivut * wrc.com === Viitteet === Luokka:MM-rallikausi 2007 Luokka:Akropolis-ralli
SPV

SPV voi tarkoittaa ainakin seuraavia asioita: * SPV, saksalainen levy-yhtiö * Suomen Purjehdus ja Veneily, purjehduksen ja veneilyn kattojärjestö Suomessa * Seinäjoen Peliveljet, SPV, suomalainen urheiluseura.
Faní Chalkiá

Faní Chalkiá (, s. 2. helmikuuta 1979) on kreikkalainen yleisurheilija, joka kilpailee pääasiassa 400 metrin juoksussa sekä 400 metrin aitajuoksussa. Chalkiá osallistui vuonna 1998 Annecyn nuorten MM-kisoihin, joissa hän karsiutui 400 metrin aitojen alkuerissä ajalla 1.02,50. Vuonna 2004 hän juoksi viidenneksi Budapestin sisäratojen MM-kisoissa 400 metrillä ajalla 52,90. Hän voitti samana vuonna 400 metrin aidoissa maansa mestaruuden sekä Euroopan cupin ajalla 54,16. Ateenan olympialaisissa hän voitti olympiakultaa ajalla 52,82. Kauden lopussa hän oli IAAF:n yleisurheilufinaalissa neljäs. Chalkiá voitti 2006 Euroopan cupin ykkösliigassa sekä 400 metrin juoksun ajalla 52,14 että 400 metrin aidat. Hän voitti hopeaa Göteborgin EM-kisoissa 400 metrin aidoissa ja juoksi kauden lopussa 400 metrillä viidenneksi yleisurheilun maailmancupissa ajalla 50,94. Osakan MM-kilpailuissa 2007 hän karsiutui 400 metrin aitajuoksun välierissä. Ennen vuoden 2008 kesäolympialaisia Chalkiá antoi Japanissa positiivisen doping-näytteen, jossa oli merkkejä Methyltrienolone-steroidista. Chalkiá oli 19. kreikkalaisurheilija, joka suljettiin Kreikan olympiajoukkueesta dopingkäryn tai -epäilyn vuoksi. Hänen kilpailukieltonsa varmistui marraskuussa 2008. Chalkiá mukaan hänen doping- kärynsä johtui manipuloidusta dieettivalmisteesta. Chalkiá pitää nimissään Kreikan ennätyksiä sekä 400 metrillä että 400 metrin aidoissa.http://www.athletix.org/Statistics/alltime_women.htm ==Ennätykset== * 400 metrin juoksu: 50,56 (2004) * 400 metrin aitajuoksu: 52,77 (2004) ==Lähteet== Luokka:Dopingrikkomuksesta tuomitut kreikkalaiset Luokka:Dopingrikkomuksesta tuomitut yleisurheilijat Luokka:Elävät henkilöt Luokka:Kreikkalaiset 400 metrin aitajuoksijat Luokka:Kreikkalaiset olympiavoittajat Luokka:Kreikkalaiset pikajuoksijat Luokka:Vuonna 1979 syntyneet
Tomppa (peruna)

Tomppa on suomalainen tärkkelysperunalajike. Sen satoisuus on Hankkijan Tanua ja Saturnaa suurempi. Boreal Kasvinjalostus: Lajikekuvaus: TomppaBOR, luettu 19.10.2008 ==Lähteet== Luokka:Tärkkelysperunalajikkeet luokka:Aikaiset perunalajikkeet
The Dark Ride

The Dark Ride on power metal/heavy metal -yhtye Helloweenin yhdeksäs studioalbumi, joka ilmestyi vuonna 2000. Albumilta ilmestyi kaksi singleä, "If I Could Fly" ja "Mr. Torture". == Kappalelista == # # # # # # # # # # # # # == Kokoonpano == *Andi Deris – laulu *Michael Weikath – kitara *Roland Grapow – kitara *Markus Grosskopf – basso *Uli Kusch – rummut == Arvostelut == * Allmusic: Allmusic levyarvio * Metalliluola: 8½/10 * Soundi: Soundi levyarvio == Lähteet == == Aiheesta muualla == * * Luokka:Vuoden 2000 albumit Luokka:Helloweenin albumit
Joonas Lepistö

Joonas Lepistö (s. 18. maaliskuuta 1982) on MTV3 Uutisten toimittaja ja Essentia-yhtyeen solisti. Lepistö vaikutti 2000-luvulla Tampereen kaupunginvaltuustossa ja Pirkanmaan maakuntavaltuustossa. Hän opiskeli kansainvälistä politiikkaa Tampereen yliopistossa. Lepistö oli puoluekannaltaan sosiaalidemokraatti. Hänet valittiin Hämeenkyrön kunnanvaltuustoon 18-vuotiaana 56 äänellä vaaleissa 2000.Valitut ehdokkaat / Hämeenkyrö (Oikeusministeriö 2000) Kunnallisvaaleissa 2004 Tampereelle muuttanut Lepistö sai 506 ääntä ja nousi kaupunginvaltuustoon.Valitut ehdokkaat / Tampere (Oikeusministeriö 2004) Lepistö on myös osallistunut eduskuntavaaleihin Pirkanmaan vaalipiirissä. Vuonna 2003 äänisaalis oli 1 809Kaikkien ehdokkaiden äänimäärät ja vertausluvut vaalipiireittäin ja puolueittain 2003 (Tilastokeskus 31.5.2004) ja neljä vuotta myöhemmin 3 770, jolla hän ylsi varaedustajaksi.Vahvistettu tulos. Kaikkien ehdokkaiden äänimäärät ja vertausluvut vaalipiireittäin ja puolueittain eduskuntavaaleissa 2007 (Tilastokeskus 28.3.2007) Vuonna 2011 äänimäärä oli 3 162, jolla hän ei tullut valituksi.http://www.aamulehti.fi/cs/Satellite/Vaalit/1194675304219/artikkeli/ei+ihan+riittanytnama+tutut+pirkanmaalaiset+jaivat+eduskunnan+ulkopuolelle.html Eurovaaleissa 2004 Lepistö keräsi 3 957 ääntä.Ehdokkaat ja heidän saamansa äänimäärät puolueittain ja vaalipiireittäin 2004 (Tilastokeskus) == Lähteet == == Aiheesta muualla == * Joonas Lepistön kotisivut . * Essentian kotisivut . Luokka:Suomalaiset muusikot Luokka:Tampereen kaupunginvaltuutetut Luokka:Suomen Sosialidemokraattisen Puolueen poliitikot Luokka:Vuonna 1982 syntyneet Luokka:Elävät henkilöt
Rk

Rk tarkoittaa seuraavia: * Rk, VR-Yhtymän vaunusarja * * Ruijan Kveeniliitto, RK, kveenien kulttuuriyhdistys * Renessanssikuningaskunnat, roolipeli * rynnäkkökivääri, RK, ampuma-ase.
Hurrikaani Isabel

Hurrikaani Isabel oli yhdeksäs nimetty trooppinen myrsky vuoden 2003 Atlantin hurrikaanikaudella ja tuon kauden tuhoisin trooppinen hirmumyrsky. Saffirin–Simpsonin hurrikaaniasteikolla se luokiteltiin korkeimpaan eli 5. luokkaan. Myrsky aiheutti tuhoja Karibialla, Yhdysvaltojen itäosassa sekä Kanadassa. Eniten tuhoja tuli Virginian osavaltiossa, jossa kymmenen ihmistä kuoli myrskyn suoriin ja 22 epäsuoriin vaikutuksiin. Kaikkiaan kuolonuhreja oli 50.Tropical Cyclene Report National Hurricane Center Tiedosto:Isabel 2003-09-18 1555Z.jpg|Isabel saavuttamassa Pohjois-Carolinan rannikkoa 18. syyskuuta. Tiedosto:Hurricane Isabel eye from ISS (edit 1).jpg|Hurrikaanin silmä kuvattuna Kansainväliseltä avaruusasemalta 13. syyskuuta. Tiedosto:Hatteras- Before and after Isabel.JPG|Pohjois-Carolinan rannikon tuntumassa sijaitseva Hatteras Island ennen ja jälkeen. == Lähteet == Isabel
On

On tarkoittaa muun muassa seuraavia: * * Ontario, postilyhenne ON, Kanadan provinssi * oikeusnotaari, ON, yliopistotutkinto. * Bluesoundsin livealbumi On vuodelta 1980 * olla-verbin yksikön kolmannen persoonan muoto preesensissä. * On/Off tyyppisessä virtakytkimessä asentoa, jossa sähkövirta on kytkettynä.
Oo

Oo tarkoittaa seuraavia: * O, latinalaisen aakkoston kirjain * * Oô, kunta Ranskassa * OpenOffice.org, toimisto-ohjelmisto.
Diane Chamberlain

Diane Chamberlain (s. 18. maaliskuuta 1950 New Jersey) on amerikkalainen kirjailija. Hän syntyi New Jerseyssä, mutta asuu nykyään Pohjois-Carolinassa. Hän on koulutukseltaan sosiaalityöntekijä ja psykoterapeutti, ja on työskennellyt sekä sairaalassa että omalla yksityisvastaanotolla ennen kokopäiväiseksi kirjailijaksi siirtymistä vuonna 1992. ==Julkaisut== * Hiljaisuus murtuu (Breaking the silence, 1999) * Kesän lapsi (Summers child, 2000) * Rohkeuden puu (The courage tree, 2001) * Sypressiniemi (Cypress point, 2002) * Majakan varjo (Kiss river, 2003) * Äidin heijastus (Her mother's shadow, 2004) * Kuunvalon lahti (The bay at midnight, 2006) * Varjo sydämessä (The secret life of CeeCee Wilkes, 2008) * Liekkien varjo (Before the storm, 2010) * Saran totuus (Secrets she left behind, 2011) * Valheiden taka (The lies we told, 2012) ==Aiheesta muualla== * Diane Chamberlainin viralliset kotisivut Luokka:Yhdysvaltalaiset kirjailijat Luokka:Vuonna 1950 syntyneet Luokka:Elävät henkilöt
Op

OP, op tai op. voi tarkoittaa seuraavia asioita: * Chalk’s Ocean Airways -lentoyhtiön IATA-koodi * Ekologiset vihreät (Oikológoi Prásinoi, OP), kreikkalainen puolue * One Piece, japanilainen manga- ja animesarja. * OP, finanssiryhmä * opettaja, ammatti * opintopiste, standardi opiskelun mittaamiseen * opisto * Orange Pekoe, teen laatuluokitus * osuuspankki, osuuskuntamuotoinen pankki * opusnumero, klassisessa musiikissa tietyn säveltäjän teoksen järjestysnumero == Lähteet ==
Ot

Ot voi tarkoittaa ainakin seuraavia asioita: * * Organisation Todt, OT, natsi- Saksassa toiminut rakennusorganisaatio * Ot, mongolialainen avioliiton jumalatar * * Ѿ, varhaiskyrillinen kirjain * Off-topic, nettislangi-ilmaus * T-O-kartta, jonka lyhenne T-O tai O-T tulee mahdollisesti latinan sanoista orbis terrarum.
Tasapainolajit

Tasapainolaji on kappaleen tai systeemin tila, joka ennustaa sen reagoimista ulkopuolisen pakotteen aiheuttamiin muutoksiin. Tasapainolajeja on statiikassa kolme: *stabiili (vakaa) *labiili (epävakaa) *indifferentti (epämääräinen) __NOTOC__ == Stabiili == Kappale on stabiilissa eli vakaassa tasapainossa, jos sen potentiaalienergia kasvaa, kun jokin ulkoinen voima siirtää sen pois tasapainoasemasta. Jos tämä voima lakkaa vaikuttamasta, kappale pyrkii palaamaan tasapainoasemaansa. Esimerkkinä tästä on pallo kuopassa. == Labiili == Kappale on labiilissa eli horjuvassa tasapainossa, jos sen potentiaalienergia pienenee sen siirtyessä pois tasapainoasemastaan. Tällöin kappale ei tasapainon horjuttua palaa entiseen asemaansa. Esimerkkinä tästä on pallo katonharjalla. == Indifferentti == Kappale on indifferentissä eli epämääräisessä tasapainossa, jos sen potentiaalienergia ei muutu tasapainoasemasta horjutettaessa. Esimerkkinä tästä on pallo tasaisella pinnalla. == Katso myös == *stabiilisuus *statiikka == Lähteet == Luokka:Klassinen mekaniikka Luokka:Dynaamiset systeemit
Ov

Ov tarkoittaa seuraavia: * * opintoviikko, ov, opintosuorituksen laajuuden mitta (poistuu käytöstä) * Oriveden rautatieasema, lyhenne Ov, rautatieliikennepaikka.
Ludwig Förster

Ludwig Christian Friedrich (von) Förster (s. 8. lokakuuta 1797, Ansbach – k. 16. kesäkuuta 1863, Bad Gleichenberg) oli itävaltalainen arkkitehti. Hän opiskeli Münchenissä ja Wienissä. Vuosina 1842–1845 hän toimi Wienin taideakatemiassa professorina. == Töitä == * Teatern Reduta, Bürgerhäuser, Brno (1831) * Evangelische Kirche Gumpendorf (1849) * Villa Pereira, Königstetten (1849) * Arsenal (1849–1856) * Maria-Hilf-Kirche, Wien (1854) * Dohány-kadun synagoga, Budapest (1854–1859) * Augartencasino, Brünn (1855) * Tempelgassen synagoga, Wien (1858) * Elisabethbrücke, Wien (1858) * Miskolcin synagoga, Miskolc (1863) * Palais Todesco, Wien (1863) Luokka:Itävaltalaiset arkkitehdit Luokka:Vuonna 1797 syntyneet Luokka:Vuonna 1863 kuolleet
Ceremonial Oath

Ceremonial Oath oli ruotsalainen death metal -yhtye. Yhtyeen perusti vuonna 1989 silloinen laulaja ja kitaristi Oscar Dronjak Desecrator-nimellä.Tietoa yhtyeestä Last.fm-sivuilla Se toimi monilla eri kokoonpanoilla aina vuoteen 1995 asti.Tietoa yhtyeestä Black Sun-levy-yhtiön sivuilla . == Kokoonpano == === Viimeisin kokoonpano === * Anders Fridén – laulu (1993–1995) * Anders Iwers – kitara (1990–1995) * Mikael Andersson – kitara (1993–1995) * Thomas Johansson – basso (?–1995) * Markus Nordberg – rummut (1990–1995) === Entiset === * Jesper Strömblad – basso (1990–1993) * Oscar Dronjak – kitara (1990–1993) === Sessiomuusikot === * Tomas Lindberg – laulu kolmessa kappaleessa Carpet-albumilla (1995) == Diskografia == * Promo 1991 (demo, 1991) * Lost Name of God (EP, 1992, Corpse Grinder Records) * The Book of Truth (CD, 1993, Modern Primitive Records) * Carpet (CD, 1995, Black Sun Records) === Desecrator-nimellä === * Wake The Dead (demo, 1989) * Black Sermons (demo, 1990) == Lähteet == Luokka:Ruotsalaiset death metal -yhtyeet Luokka:Ruotsalaiset melodiset death metal -yhtyeet
John Sulston

John Edward Sulston (27. maaliskuuta 1942 – 6. maaliskuuta 2018) oli englantilainen lääketieteilijä ja biokemisti. Hän tutki molekyylibiologiaa ja sai Nobelin lääketieteen palkinnon vuonna 2002 yhdessä Sydney Brennerin ja H. Robert Horvitzin kanssa.CV Nobelprize.org Hän tutki erään sukkulamadon (Caenorhabditis elegans) perimää ja oli keskeisessä roolissa Human Genome Projectissa. == Lähteet == == Aiheesta muualla == *John Sulstonin muistokirjoitus Helsingin Sanomissa Luokka:Brittiläiset lääkärit Luokka:Nobelin fysiologian tai lääketieteen palkinnon saajat Luokka:Vuonna 1942 syntyneet Luokka:Vuonna 2018 kuolleet
Oy

Oy tarkoittaa seuraavia: * * osakeyhtiö, oy, suomalainen yhtiömuoto * Oulun yliopisto, OY, yliopisto Suomessa * oy, austroaasialainen kieli * oyt, austroaasialainen kansa. * Ѹ, vanha kyrillinen kirjain
Dohány-kadun synagoga

Dohány-kadun synagoga (), tunnetaan myös nimellä Suuri synagoga (), on synagoga Budapestissa, Unkarin pääkaupungissa. Se sijaitsee Pestin vanhalla juutalaisalueella, juuri entisen kaupunginmuurin ulkopuolella Erzsébetvarosissa VII osa-alueella. Juutalaiset asettuivat sinne, koska 1700-luvulla he eivät saaneet asua itse kaupungissa. Synagoga valmistui vuonna 1859, ja sen on suunnitellut wieniläinen arkkitehti Ludwig Förster. Se on maailman toiseksi suurin synagoga, ja sinne mahtuu lähes 3000 ihmistä.Barber & Roper-Evans s. 65; Maailman suurin synagoga on New Yorkissa, Berlitz s. 56.Sen sipulikupoleihin päättyvät kaksoistornit nousevat 43 metrin korkeuteen, ja keskilaivan leveys on 12 metriä.Török s. 120. Ulkopuolelta synagoga tekee sipulikupoleineen ja kirkkaine väreineen maurilaisen tai bysanttilaisen vaikutuksen, vaikka Budapestin juutalaiset ovatkin lähes yksinomaan eurooppalaisia aškenaseja. Rakennuksessa on myös kristillisen kirkon piirteitä, kuten kaksoistorni ja avoimet lehterit, joten se on melko epätavallinen synagoga.Barber & Roper-Evans s. 65-66. Synagogan urut ovat maailmankuulut, ja se on nykyään tärkeä konserttisali. Sekä Franz Liszt että Camille Saint-Saëns ovat soittaneet urkuja useita kertoja. Alkuperäistä synagogaa pommitti tuhoisin seurauksin antisemitistinen Nuoliristi-järjestö 3. helmikuuta vuonna 1939. Sitä käytettiin myös saksalaisen radion tukikohtana sodan aikana. Synagogan rakentamisen uudelleen mahdollistivat rahalahjoitukset. Tunnettu liikenainen Estée Lauder, jonka vanhemmat olivat unkarilaissyntyisiä juutalaisia, lahjoitti synagogan jälleenrakentamista varten viisi miljoonaa Yhdysvaltain dollaria. Jälleenrakennustyöt saatiin päätökseen vuonna 1996Berlitz s. 56. == Lähteet == * * * === Viitteet === == Aiheesta muualla == * Tietoa synagogasta. Luokka:Budapestin rakennukset ja rakennelmat Luokka:Synagogat Luokka:Uskonto Unkarissa
Lady Rosetta

Lady Rosetta on alankomaalainen tärkkelysperunalajike. Lajiketta viljellään myös muun muassa Ruotsissa.Potatissorter, luettu 10.6.2007 ==Lähteet== *Kasvilajikeluettelo 2006 (pdf) *The European Cultivated Potato Database Lady Rosetta ===Viitteet=== Luokka:Tärkkelysperunalajikkeet
Sabina (peruna)

Sabina on jauhoinen ruotsalainen peruna.Paavon Perunasivu Sabina on kohtalaisen taudinkestävä.Peruna: Lajikevalinta , luettu 3.6.2007 ==Satoisuus== Mukulasatoisuus kg/ha (1984-1991)Perunan tuotanto, lajikkeet, viralliset lajikekokeet, s. 36. 1992, Maaseutukeskusten liiton julkaisuja no 850, Tieto tuottamaan 64, , ISBN 951-8909-92-X I viljelyvyöhyke: 35 000 kg, josta 18,0 % tärkkelystä II viljelyvyöhyke: 35 000 kg, josta 18,0 % tärkkelystä III viljelyvyöhyke: 34 600 kg, josta 16,8 % tärkkelystä IV viljelyvyöhyke: 28 400 kg, josta 15,0 % tärkkelystä ==Muuta== Lajiketta viljellään mm. Ruotsissa Ptatissorter, luettu 10.6.2007 ==Lähdeviitteet== ==Lähteet== *Kasvilajikeluettelo 2006 (pdf) *The European Cultivated Potato Database: Sabina 1976 Luokka:Jauhoiset perunat Luokka:Melko aikaiset perunalajikkeet Luokka:Ruokateollisuusperunat
Kotka on laskeutunut

Kotka on laskeutunut (The Eagle Has Landed) on vuonna 1976 valmistunut John Sturgesin ohjaama sotaelokuva, joka perustuu Jack Higginsin samannimiseen menestysromaaniin. Elokuva kertoo kuvitteellisesta toisen maailmansodan aikaisesta saksalaisten juonesta Winston Churchillin kaappaamiseksi kommandoiskulla. == Tuotanto== Elokuvan alkujaksot kuvattiin Rovaniemellä VR:n veturitalleilla. Rakennus esitti elokuvassa yhtä Varsovan sivuasemaa.Suomi Venäjänä elokuvissa , Kavi. Viitattu 29.5.2015. Suomalainen näyttelijä Åke Lindman toimi elokuvan tuotantoavustajana. == Rooleissa == == Vastaanotto == Ilta-Sanomien Timo Malmi luonnehti vuonna 2010 tätä Higgins-filmatisointia melko turruttavaksi ja Sturgesin ohjausta rutiinimaiseksi. Niin Caine, Sutherland kuin Duvallkin näyttelevät hänen mukaansa ”ruudittomasti”. Video- oppaassa vuodelta 1994 Asko Alanen kutsuu elokuvaa hallituksi sotaviihteeksi ja antaa sille kolme tähteä viidestä, mikä vastaa sanallista arviota ”hyvä”. Kotka on laskeutunut sai Suomen elokuvateattereissa 129 237 katsojaa ja ylsi vuoden 1976 ensi-iltaelokuvista yhdeksänneksi katsotuimmaksi. == Lähteet == ==Aiheesta muualla== * * Luokka:Vuoden 1976 brittiläiset elokuvat Luokka:Toiseen maailmansotaan pohjautuvat elokuvat Luokka:John Sturgesin ohjaamat elokuvat Luokka:Suomessa kuvatut elokuvat
Yrjö Pesonen

Yrjö Pesonen (s. 23. maaliskuuta 1964 Liperi) on suomalainen kestävyysjuoksija, joka edustaa Joensuun Katajaa. Pesonen voitti maratonin Suomen-mestaruuden 1992 ajalla 2.19.03. Hän uusi SM-kultansa vuosina 1993 ja 1994. Vuonna 1998 hän voitti pronssia maastojuoksun SM-kisoissa 12 kilometrin matkalla. Hän voitti jälleen maratonin Suomen-mestaruuden vuonna 2000. Vuonna 2002 hän voitti puolimaratonin SM-kultaa ajalla 1.07.08. Hänet valittiin Suomen joukkueeseen Münchenin EM-kisoihin, joissa hän sijoittui maratonilla sijalle 24. Kauden lopussa hän voitti maratonilla SM-kultaa, jonka hän uusi seuraavana vuonna. Pesonen edusti Suomea Helsingin MM-kisoissa 2005 sijoittuen sijalle 53. Hän voitti uransa seitsemännen maratonin SM-kullan vuonna 2006. ==Henkilökohtaiset ennätykset== * 1 500 metrin juoksu: 3.55,83 (1992) * 3 000 metrin juoksu: 8.22,85 (1992) * 5 000 metrin juoksu: 14.27,02 (1992) * 10 000 metrin juoksu: 29.44,03 (1992) * 20 kilometrin maantiejuoksu: 1.03.34 (1990) * Puolimaraton: 1.06.05 (1999) * Maraton: 2.17.05 (2002) * 2 000 metrin estejuoksu: 6.05,88 (1984) ==Lähteet== * Luokka:Suomalaiset kestävyysjuoksijat Luokka:Vuonna 1964 syntyneet Luokka:Elävät henkilöt
Seepranuolikko

Seepranuolikko (Ptereleotris zebra) on nuolikoihin kuuluva kala. == Koko ja ulkonäkö == Seepranuolikko kasvaa noin 10 cm pitkäksi. Sen vartalon pohjaväri on vaaleanvihreä, ja siinä on tasavälein ohuita oranssinsävyisiä pystyraitoja. Nuorilta yksilöiltä raidat puuttuvat. == Alkuperä == Seepranuolikko elää luonnossa Indopasifisella merialueella: Punaisellamerellä ja Intian valtameren länsiosan saarten ympäristössä, ja sieltä Marquesas-saarille, pohjoisessa Ryukyu-saarille, etelässä Australian Suurelle valliriutalle ja Mariana- ja Marshall-saarille ulottuvalla alueella. == Käyttäytyminen ja lisääntyminen== Luonnossa nuoret seepranuolikot elävät suurissa, jopa 200 yksilön parvissa. Ne asuttavat useaa suojaisaa luolaa ja vaihtelevat koloa tavan takaa. Kutemiseen valmistautuessaan pari uskaltautuu jopa parin metrin päähän kotikoloistaan, Se sieppailee sopuisasti eläinplanktonia irtovedestä, kutee sitten nopeasti ja sujahtaa takaisin kolojen turvaan.Worms Not Found in the Sandbed: The Genus Ptereleotris Reefkeeping 2003 Seepranuolikko säikähtää helposti ja säntäilee silloin päättömästi, joten akvaariossa pitää olla piilopaikkoja, ja on syytä varmistua, ettei akvaariosta ole helppoa hypätä ulos. Se viihtyy parhaiten pienessä parvessa tai pareittain, mutta ne on tuotava kaikki yhtaikaa akvaarioon. == Ravinto == Seepranuolikko syö eläinplanktonpitoista ruokaa sekä vedestä että pohjalta. Akvaariossa sille tarjotaan tuoretta tai pakastettua eläinperäistä ruokaa kuten massiäyriäisiä ja artemiaa.PetEducation == Lähteet == Luokka:Meriakvaariokalat Luokka:Tokot
Florrie Baldwin

Florrie Baldwin (31. maaliskuuta 1896 – 9. toukokuuta 2010 Leeds, Englanti) oli pitkäikäinen britti. Hän asui Leedsissä Englannissa ja oli ennen kuolemaansa vanhin Euroopassa elävä henkilö. Baldwin syntyi Leedsissa ja meni naimisiin Clifford Baldwinin kanssa vuonna 1920. Hän jäi leskeksi 1973. Baldwin asui sen jälkeen yksin 105-vuotiaaksi, jolloin hän muutti Radcliffe Gardensiin Leedsiin. Baldwinista tuli Yhdistyneen kuningaskunnan vanhin elossa oleva henkilö Aida Masonin kuoltua helmikuussa 2007. Baldwinin kuoleman jälkeen maan vanhimmaksi henkilöksi nousi Eunice Bowman (23. elokuuta 1898 – 16. heinäkuuta 2010). == Lähteet == Luokka:Yli 110-vuotiaiksi eläneet brittiläiset Luokka:Vuonna 1896 syntyneet Luokka:Vuonna 2010 kuolleet
Hankkijan Timo

Hankkijan Timo on suomalainen varhaisperunalajikePohjoisen Kantaperuna: Lajikkeet , HJAN TIMOBOR (Nuutti x Katahdin), luettu 27.5.2007Maasyke: perunaopas, Hankkijan Timo 27.5.2007 vuodelta 1975. Se perustuu Frühnudel- (Nuutti-) ja Katahdin-lajikkeiden risteytykseen. Sitä viljelyttää siemenperunana Boreal Kasvinjalostus. Hankkijan Timo on kiinteämaltoinen ja ohutkuorinen.Kotimaiset Kasvikset: kasvistieto, syötävät kasvut, peruna , luettu 27.5.2007 Sen tärkkelyspitoisuus on 13,4 prosenttia.Paavo Ahvenniemi: Perunalajikkeet kansallisessa lajikeluettelossa ja virallisissa lajikekokeissa 2001, luettu 1.6.2007 Hankkijan Timo oli 1970-luvun suosituinta varhaisperunaa Barimaa myöhäisempi, mutta sen mukulan laatu oli parempi, jolloin se rupesi yleistymään. Hankkijan Timo on edelleen Suomen tärkein varhaisperunalajike.Boreal Kasvinjalostus: lajikkeet, peruna , luettu 27.5.2007 Hankkijan Timosta ja Gloriasta on jalostettu uusi perunalajike, Jussi.http://www.spk.fi/lajikkeet/lajike/jussi Lajike on altis virustaudeille ja sen rutonkestävyys on heikko.Biolan: Peruna: Lajikevalinta , luettu 3.6.2007 Suomessa viljelty Hankkijan Timo on myös vientiperuna. Sen siemeniä viedään Venäjälle.Kuuma Peruna 1/2004 , s. 16 ==Lähteet== *Maa- ja metsätalousministeriö: Kasvilajikeluettelo 2006 (pdf) *Perunantutkimuslaitos via Agrimarket: Kantaperunan ruokaperunalajikkeiden vertailu (pdf) ===Viitteet=== ==Aiheesta muualla== *Pohjoisen Kantaperuna: Timo *Agrimarket: Hankkijan Timo *Boreal Kasvinjalostus: Lajikekuvaus: Hankkijan Timo Luokka:Kiinteämaltoiset perunat Luokka:Aikaiset perunalajikkeet Luokka:Varhaisperunalajikkeet
Athanasía Tsoumeléka

Athanasía Tsoumeléka (, s. 2. tammikuuta 1982) on kreikkalainen kävelijä. Tsoumeléka osallistui 2000 Santiago de Chilen nuorten MM-kisoihin, joissa hän sijoittui 10 000 metrin ratakävelyssä neljänneksi ajalla 47.10,96. Seuraavana vuonna hän voitti saman matkan hopeaa Grosseton nuorten EM-kisoissa ajalla 46.29,20European Junior Championships (Women) . Münchenin EM-kisoissa 2002 hän oli 20 kilometrin kävelyssä yhdeksäs ajalla 1.31.25. Seuraavana vuonna hän käveli Pariisin MM-kisoissa seitsemänneksi ajalla 1.29.34. Vuonna 2004 Tsoumeléka oli kävelyn maailmancupissa 20 kilometrillä neljästoista, mutta voitti myöhemmin samana vuonna olympiakultaa Ateenan olympialaisissa ajalla 1.29.12. Tsoumeléka voitti maansa mestaruuden 20 kilometrin kävelyssä vuosina 2002–2004. 6\. elokuuta 2008, pari päivää ennen Pekingin olympialaisten avajaisia, Tsoumelékalle tehtiin Ateenassa Kreikassa kilpailun ulkopuolinen dopingtesti. Näyte säilöttiin ja tutkittiin myöhemmin uudelleen kun menetelmä kolmannen sukupolven epo-hormonin CERAn tutkimiseksi oli kehitetty. Uudelleen tutkittaessa näytteestä löytyi merkkejä ceran käytöstä ja Tsoumeléka sai kahden vuoden kilpailukiellon ajalle 20.1.2009 – 19.1.2011 ja kaikki hänen tuloksensa näytteenottopäivästä eteenpäin hylättiin. Pekingin olympialaisissa Tsoumeléka oli sijoittunut 20 kilometrin kävelyssä yhdeksänneksi. Tsoumeléka on kieltänyt käyttäneensä mitään dopingaineita, ja hän ilmoitti lopettavansa uransa. ==Henkilökohtaiset ennätykset== * 5 000 metrin ratakävely: 22.04,90 (2003) * 10 000 metrin ratakävely: 44.10,02 (2004) * 10 kilometrin kävely: 46.43 (2001) * 20 kilometrin kävely: 1.29.12 (2004) ==Lähteet== * ===Viitteet=== Luokka:Dopingrikkomuksesta tuomitut kreikkalaiset Luokka:Dopingrikkomuksesta tuomitut yleisurheilijat Luokka:Elävät henkilöt Luokka:Kreikkalaiset kävelijät Luokka:Kreikkalaiset olympiavoittajat Luokka:Vuonna 1982 syntyneet
Pyjamakala

Pyjamakala (Sphaeramia nematoptera) on läntisellä Tyynellämerellä elävä kardinaaliahveniin kuuluva kala. Sitä pidetään myös riutta-akvaariokalana. == Koko ja ulkonäkö == Pyjamakala kasvaa noin 7 cm pitkäksi. Sen vartalo on pyöreähkö, evät kapeat ja korkeat. Pohjaväri on hopeansävyinen, ”vyötärön” kohdalla kulkee tummempi pystyjuova. Tästä raidasta taaksepäin (”pyjamanhousujen” kohdalta) kala on ruskeapallokuvioinen. Pyrstö on violetti. == Alkuperä == Luonnossa pyjamakala elää Indopasifisella merialueella. == Käyttäytyminen == Pyjamakala ei näyki koralleja, joten se sopii myös riutta- akvaarioon. Luonnossa se piileksii meriruohon tai jopa merisiilin piikkien keskellä.Meriakvaarion perustamismanuaali == Ravinto == Pyjamakala syö lihapitoista ruokaa.petEducation.com == Lähteet == ==Aiheesta muualla== * Luokka:Meriakvaariokalat Luokka:Kardinaaliahvenet
Rosamunda (peruna)

Rosamunda on jauhoinen ruotsalainen peruna. Lajiketta viljellään mm. Ruotsissa Potatissorter, luettu 10.6.2007 Siinä on suuret mukulat, ja se on jalostettu erityisesti käytettäväksi uuniperunana. ==Satoisuus== Mukulasatoisuus kg/ha (1984-1991)Perunan tuotanto, lajikkeet, viralliset lajikekokeet, sivu 36, 1992, Maaseutukeskustelin liiton julkaisuja no 850, Tieto tuottamaan 64, , ISBN 951-8909-92-X I viljelyvyöhyke: 35 100 kg II viljelyvyöhyke: 35 100 kg III viljelyvyöhyke: 32 600 kg IV viljelyvyöhyke: 26 700 kg ==Lähteet== * Kasvilajikeluettelo 2006 (pdf) *The European Cultivated Potato Database: Rosamunda ===Viitteet=== Luokka:Jauhoiset perunat
Viiruposkikardinaaliahven

Viiruposkikardinaaliahven (Apogon leptacanthus) on kardinaaliahveniin kuuluva kala. == Koko ja ulkonäkö == Viiruposkikardinaaliahven kasvaa noin 6 cm pitkäksi. Sen vartalo on pyöreähkö, evät kapeat ja korkeat. Pohjaväri on hopeanharmaa, lähes läpikuultava. Se on saanut nimensä kellertävistä ja sinisistä viiruista kalan poskessa kiduskannen kohdalla. == Alkuperä == Viiruposkikardinaaliahven elää luonnossa Intian valtameressä. == Käyttäytyminen == Viiruposkikardinaaliahven ei näyki koralleja, joten se sopii myös riutta-akvaarioon. Luonnossa se piileksii meriheinän tai jopa merisiilin piikkien joukossa. Jos viiruposkikardinaaliahvenia on akvaariossa parvi, ne muodostavat tarkan nokkimisjärjestyksen, mutta eivät käytä väkivaltaa sen ylläpitämiseen.Meriakvaarion perustamismanuaali == Ravinto == Viiruposkikardinaaliahven syö lihapitoista ruokaa.petEducation == Lähteet == == Aiheesta muualla == * Luokka:Meriakvaariokalat Luokka:Kardinaaliahvenet